Ciskādu katoļu baznīca

Ciskādu Svētā Jāņa Kristītāja Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Sakstagala pagasta Ciskādos.

 Vēsture 
Pirmā katoļu baznīca šeit tika uzcelta 1751. gadā. Tā bija koka baznīca, ko uzcēla par muižnieka Franča Sokolovska līdzekļiem un veltīja Jaunavas Marijas aizbildniecībai.

Pašreizējā baznīca tika uzcelta prāvesta Vincenta Tomašūna vadībā senās baznīcas vietā vecajā kapsētā 1900. gadā. Tās būvniecību vadīja inženieris Vileišis. Dievnama būvēšanas laikā dievkalpojumi tika noturēti speciāli būvētā šķūnī. 
1914. gadā baznīcu Jāņa Kristītāja godam
konsekrēja Mogiļevas arhibīskaps Vincents Kļučinskis.Jānis Cakuls. Latvijas Romas katoļu draudzes. Rīga:Rīgas metropolijas kūrija, 1997. 119.-120.lpp.

 Draudze 
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Sākotnēji draudzi apkalpoja Rēzeknes jezuīti, vēlāk laicīgie priesteri. Pašlaik draudzi apkalpo prāvests Imants Petrovskis. Draudzei ir trīspadsmit kapsētas.

 Draudzes lielākie svētki 
Draudzes lielākie svētki un atlaidu dienas ir Svētā Jāzepa diena, Vasarsvētku pirmā diena, Svētā Jāņa Kristītāja diena, Dievmātes Aizgādības svētki, Jaunavas Marijas Bezvainīgi Ieņemtās svētku diena.

 Tehniska informācija 
Ciskādu baznīca ir sarkanu ķieģeļu mūra celtne ar cinkota skārda jumtu un torni. Tai ir trīs navu telpa ar flīžu grīdu, 42 metrus gara un 17 metrus plata. 1984. gadā baznīcas iekštelpas nokrāsoja ar līmes un eļļas krāsām, ko vēlāk atjaunoja 1991. gadā. Ap baznīcu ir mūra žogs.

 Arhitektūra 
Baznīca būvēta romānikas stilā.

 Interjers 
Baznīcā ir lietošanas kārtībā ērģeles. Apskatāma glezna "Madonna ar bērnu", Jaunavas Marijas glezna sudraba ietvarā un 1795. gada krucifikss, kas ir tēlnieka Stratužicka mākslas darbs, kas ir saglabāts no vecās baznīcas.Ciskādu Sv. Jaunavas Marijas Romas katoļu baznīca — Atputasbazes.lv

 Atsauces 

 Ārējās saites 

 Ciskādu Sv. Jāņa Kristītāja baznīcas fotogrāfijas

Kategorija:Romas katoļu baznīcas Latvijā
Kategorija:Rēzeknes-Aglonas diecēzes baznīcas
Kategorija:Ciskādi
Kategorija:Sakstagala pagasts